Տեղի է ունենում այլ բան՝ ներկայիս համակարգը ավելացնում է վարչապետ չլինելու դեպքում իշխանության թերեւս ամենաազդեցիկ դեմքը լինելու, իսկ ծայրահեղ դեպքում նաեւ վարչապետի կարգավիճակով իշխանության վերադառնալու հնարավորությունը:Բազմակենտրոնությունը, հակակշիռները, որ ձեւավորում է Սերժ Սարգսյանը, ապահովում են հենց այդ հեռանկարը:Հավակնու՞մ է նա վարչապետի պաշտոնին 2018-ի ապրիլին, ունի՞ այդպիսի ցանկություն, թե ոչ: Դա ասելն անհնար է, հազիվ թե Սարգսյանը որեւէ մեկին խոստովանած լինի դա: Միեւնույն ժամանակ, շատ հավանական է, որ նա մեծ դժկամությամբ կհամաձայնի թողնել այսպես ասած առաջին դեմքի կոմֆորտը: